מאיר ברנד (מנכ"ל)

מאיר ברנד (נולד ב-1970) הוא סגן נשיא בחברת גוגל העולמית, ומנהל השווקים המתעוררים ב- EMEA (רוסיה, המזרח התיכון ואפריקה).

ביוגרפיה
מאיר ברנד נולד בישראל ונקרא על שם סבו מאיר ברנד (אורבן) שעלה מפולין.

מ-1988 עד 1991 שירת ביחידה עילית של חיל האוויר.
מ-1991 עד 1994 למד לתואר ראשון בכלכלה באוניברסיטת תל אביב. במהלך לימודיו כיהן כנציג החוג לכלכלה באגודת הסטודנטים וכנשיא מועצת הסטודנטים. 
מ-1996 עד 1998 למד לתואר שני במנהל עסקים באוניברסיטת הרווארד.
מ-1998 עד 1999 עבד בחברת הייעוץ העסקי בוז אלן אנד המילטון.
מ-1999 עד 2001 כיהן כמנהל פיתוח עסקי בחברת excite@home, שהייתה ספקית שירותי אינטרנט שהפעילה גם מנוע חיפוש בעל אותו שם.
מ-2001 עד 2002 כיהן כסמנכ"ל שיווק ומכירות בחטיבת ICQ של חברת AOL.
מ-2002 עד 2005 כיהן כמנהל חטיבת העסקים הקטנים במיקרוסופט ישראל.
בספטמבר 2005 מונה למנכ"ל גוגל ישראל והיה אחראי על הקמת החברה בישראל.
בדצמבר 2009 מונה לחבר הנהלת גוגל אירופה ובנוסף החל לכהן כמנהל אזורי לפעילות גוגל בישראל, יוון ואפריקה. ב-2015 מונה למנהל השווקים המתעוררים בגוגל EMEA (רוסיה, המזרח התיכון ואפריקה). 

באוקטובר 2016 מונה לסגן נשיא בחברת גוגל העולמית.

ברנד דובר את השפות אנגלית, ספרדית ופורטוגזית בנוסף לעברית. הוא נשוי ואב לשני ילדים.

קישורים חיצוניים
 מאיר ברנד: "אני הכבשה השחורה במשפחה כי הלכתי לביזנס - אצלנו מעריכים בעלי תואר דוקטור, ולי אין"
 
 מאיר ברנד מנכ"ל גוגל ישראל מונה לסגן נשיא בגוגל העולמית

הערות שוליים

מנכ"לים ישראלים
פעילי אינטרנט ישראלים
עובדי גוגל
בוגרי אוניברסיטת תל אביב
בוגרי אוניברסיטת הרווארד
ישראלים שנולדו ב-1970